Doložka finančných, ekonomických, environmentálnych vplyvov, vplyvov na zamestnanosť a  podnikateľské prostredie

1.	Dopad na verejné financie
V predloženom návrhu na novelizáciu atómového zákona ide len o legislatívno-technickú úpravu administratívneho charakteru pri povoľovaní prepráv rádioaktívnych odpadov a vyhoretého jadrového paliva medzi členskými štátmi EÚ a von a do EÚ nevyhnutnú z dôvodu povinnosti členského štátu transponovať novú smernicu Rady 2006/117/Euratom. Túto kompetenciu má ÚJD SR už v súčasnosti, nakoľko uvedenú problematiku upravuje atómový zákon v súčasnom § 16. Z vecného hľadiska ide o obohatenie už existujúceho dozorného a kontrolného režimu nad cezhraničnými prepravami rádioaktívneho odpadu aj o prepravy vyhoretého jadrového paliva. Návrh zákona  nepredpokladá žiadne negatívne dopady na verejné financie. 

2.	Dopad na obyvateľstvo, hospodárenie podnikateľskej sféry a iných právnických osôb
Vzhľadom na dôvody uvedené v bode 1. sa nepredpokladajú žiadne dopady návrhu zákona na obyvateľstvo, hospodárenie podnikateľskej sféry a iných právnických osôb.

3.	Dopad na životné prostredie
Návrh zákona nebude mať vplyv na životné prostredie.

4.	Dopad na zamestnanosť
Návrh zákona nebude mať vplyv na zamestnanosť a zvýšenie počtu zamestnancov. 

5.	Vplyvy na podnikateľské prostredie
Návrh zákona nebude mať vplyv na podnikateľské prostredie.